שאלה: מה ללמוד? מה שטוב לי מקצועית או רוחנית?:!! (: ברוך השם התחלתי להתחזק לפני מספר שנים וכעת אני עושה שירות לאומי (שנה ראשונה). בע"ה אני רוצה להתחיל ללמוד בשנה הבאה. חיפשתי כבר בכל המוסדות בארץ בערך, ואני כמעט מתייאשת, כי אני לא מוצאת שום מקום ללמוד בו שגם יש בו מקצוע שמתחבר לי וגם הוא מקום תורני. בכל אופן לא ב100. אני בודקת כעת הוראה וחינוך כי זה כן יכול להתאים לי אף על פי שלא חשבתי שזה מה שאני הכי רוצה (פשוט יש מלא מקומות דתיים ללמוד בהם את זה). אני יכולה אולי לגור בבית וללכת ללמוד איפשהו באיזור (צפון) את המקצועות שהכי מענינים אותי אבל לצערי זה יהיה במוסדות חילוניים לחלוטין. ללמוד חינוך והוראה זו לא "פשרה" חס וחלילה, כי זה יכול להיות לי טוב. אבל אני לא יכולה שלא להודות באמת ולהגיד שזה לא הדבר שנפשי הכי חשקה בו. אני יודעת שניתן ללמוד לדוגמא במקום חילוני ולשלב מדרשה, אבל כל עוד זה חילוני זה לא מתאים ולא נעים וגם המקום לא יתחשב בעומס שייווצר לי ובמערכת השעות. אשמח לקבל עצה, פורים שמח ומלא בטוב
תשובה: לק"י לך! אני לא מקנא בך כי הלבטים האלו לא קלים בכלל. מצד אחד, את רוצה ללמוד מקצוע שמלמדים רק במקומות חילוניים, מצד שני את לא רוצה ללמוד במקום חילוני גם אם יהיה בו אפשרות למדרשה בגלל חוסר ההתחשבות בדתיים. מצד שלישי, אין לך בעיה עם חינוך, אבל מצד רביעי זה לא מה שאת באמת רוצה, אם כי את חושב שזה יהיה לך טוב. מצד חמישי, מדובר בעיסוק שלך ובעבודה שאליו תצעדי, אבל מצד שישי מדובר באמונה ובעולם הרוחני שלך! ואוו, באמת לא קשה. על השאלה הזו אני לא יכול להבטיח תשובה, גם לא במאה אחוז, אבל אני כן יכול לתת עצה מה לעשות. נתחיל בזה שלכל דבר יש שני צדדים. אני מכיר מישהו שהלך ללמוד באחת האוניברסיטאות הכי לא מומלצות למישהו דתי (ועוד ימני). אז למה הוא הלך? הוא אמר לעצמו שבגלל שהם כל כך מתנגדים לדת ולדעותיו, זה מה שיתן לו להתבצר באמונתו ודעותיו וככה הוא לא יישחק כמו במקום שהוא דתי או יותר פלורליסטי. ברור לך שלא כל אחד יכול להיות במצב כזה וזה ממש לא פשוט. לצערי, לא זכיתי להיות מאותם צדיקים שיכולים לברך אותך שתעשי כך או אחרת ותזכי לברכות. מה כן? אני מאמין שבהרבה מהמקרים אפשר לעשות משהו שיוכל לשלב את השנים, ולא כשאחד בה לוותר על השני. היות ואני לא יודע מה המקצוע שאת רוצה ללמוד אדבר בכללי, בתקווה שזה יענה על השאלה. אני ממליץ לך ללמוד את מה שאת רוצה להיות. נכון, קל ללכת ללמוד חינוך, אבל ייתכן, גם אם עכשיו טוב לך, שתתבאסי כל החיים. ומה עם הצד הרוחני? מחילה, אבל אני נותן לך את כל האחריות (ביחד עם כמה טיפים). 1. תתחזקי הרבה לפני. לא משנה מתי, בחיים שאחרי התיכון והשירות הלאומי לא מעט חוויות ירידה רוחנית (אבל לא כולן), לא משנה מה הן הולכות ללמוד. אם יריית הפתיחה שלך תהיה חזקה, סביר להניח שהוא לא ידעך כזה הרבה וגם תמשיכי להתחזק. 2. עוגן. חשוב שתבני לעצמך מערכת כזו שמטילה עוגן רוחני. מה הכוונה? תחייבי את עצמך לשיעורי תורה, לחברותות או תוכניות אחרות שנותנות לך מלגה (או שאת חייבת לשלם בשבילן). למה חשוב שיהיה ככה? מה רע בסתם לימוד עם עוד מישהי שאין בו מחויבות חוץ מאליה? כי מסתבר שבהרבה מקומות זה לא מחזיק הרבה זמן, כי המחויבות היא לא חזקה מספיק. 3. לבנות סביבה! חשוב תשבני לעצמך סביבה שתומכת בך רוחנית. אם תבחרי להיות בבית, אז בבית ובהקהילה, ואם תבחרי ללכת למעונות אז למקום שיהיה חזק בשבילך. 4. עיגולי פינות וחשבון נפש חשוב שתעשי לעצמך רשימה של איך את נראית כשאת מעגלת פינות אופן הרוחני. שזה יהיה לך מול העיניים כדי שיהיה לך פרמטר מתי את בשפל. ברור שגם חשוב שתעשי לעצמך רשימה של איך את נראית כשאת בשיא הרוחני. זה יתן לך מקום להשוות את עצמך לרצונות שלך ומקומות שאת רוצה ולא רוצה להגיע אליהן. בנוסף, חשוב שתעשי כל כמה זמן חשבון נפש כדי שיהיה לך יד על הדופק. אני מקווה שהדברים עזרו ונתנו כיוון. אם תרצי להתייעץ עוד, בנושא זה או בנושאים אחרים תרגישי בנח. הרבה הצלחה בבחירה הלא פשוטה, נתנאל netanelweil gmail.com